kardosdrur/scandi-wiki huggingface dataset:
Wolfgangsee

Wolfgangsee er en sø i Østrig. Størstedelen af søen er beliggende i delstaten Salzburg og er en de mest kendte søer i regionen Salzkammergut.

Wolfgangsee har et areal på 12,9 – 13,1 km2. På det smalleste sted er søen kun 200 meter bred. Den ligger i en højde af 538 moh og er på det dybeste sted 114 m dyb. De største byer ved søen er Strobl, St. Gilgen og St. Wolfgang. Sidstnævnte by ligger i delstaten Oberösterreich og er kendt fra opretten Im weißen Rössl, der er filmatiseret på dansk som Sommer i Tyrol.

Søen er helt omgivet af bjerge og i syd og sydøst ligger Osterhorngruppe, som er omkring 1.800 m. Lige syd for St. Gilgen ligger bjerget Zwölferhorn med en højde på 1.521 m, og på nordsiden af søen ligger Schafberg med en tandhjulsbane, der kører til toppen i en højde af 1.782 m.

Søen og de omkringliggende byer er turistmæssigt meget besøgt, og der er en intensiv linjeskibstrafik på søen.

Søer i Østrig
Stor anakonda

Stor anakonda (Eunectes murinus) eller grøn anakonda er en stor kvælerslange. Den kan blive op til 8-9 m lang og veje op til 227 kilogram (svarende til 3 fuldvoksne mænd). Anakondaen kan være tyk som et traktordæk, hvilket gør den til den tungeste slangeart i verden. Den lever i sumpområder i Sydamerika og befinder sig næsten kun i vandet, hvor den parrer sig og jager samt spiser de dyr, der kommer ned til vandet for at drikke eller bade.

Anakondaen lever også i The Everglades, Florida, formentlig pga. løsslupne kæledyr. Formering er ikke observeret her.

En stor anakonda er så stærk, at den kan kvæle mennesker. Der er også gået historier om, at den har spist et. Der er dokumenteret angreb på mennesker.

Føde 
Normalt lever slangen af pattedyr, som kan være alt den lige får fat i, lige fra mus til større pattedyr. 

Anakondaen kan også spise vandfugle, som den sniger sig ind på og angriber bagfra. Flodsvin, hjorte, tapirer, alligatorer og selv jaguarer står også på slangens menukort. 

Der kan gå op til 9 måndeder før Anakondaen er sulten igen, hvis den har fået et ordentligt måltid.

Kampe 
Den store anakonda jager i dagslys, fordi dens øjne ikke er bygget til at se så godt om natten. Den kan også finde på at angribe krokodiller. Kampene mod krokodillen kan vare meget længe.

Parring & unger 
Hunnen er som regel større end hannen. Når hun er parringsklar udsender hun en duft der tiltrækker hannen, ofte bliver flere hanner tiltrukket af samme duft, endda på flere km's afstand. Når de har fundet hinanden snor slangerne sig rundt om hinanden til en stor, rodet knude. Man har set op til 12 hanner på én gang viklet rundt om en hun. De ligger og bevæger sig langsomt som i en slowmotion brydekamp. Det er hunnens måde at se hannerne an på. Kampen kan vare i en måned, før hunnen beslutter sig for en af hannerne.  

Efter parringen kan hunnen finde på at æde hannen for at have noget "energi" når hun nu skal til at producere unger. Man har fundet hunner, der havde slugt en mindre han. Hunanakondaen lægger ikke æggene, som de fleste andre slanger, men beholder dem inde i sig, til de klækker. Efter ½ år føder hun de levende unger. En stor hun kan få op til 100 babyslanger, der hver er 60 cm lange.

Kilder/referencer

Eksterne henvisninger 

 youtube.com: Enorme anaconda en Guyane. Den gylper en kapivar op.
 youtube.com: NATURE: cobra sucurí – anaconda Mato Grosso / Brazil

Kvælerslanger
Tove Kurtzweil

Tove Kurtzweil (født 10. september 1938 i Nykøbing Falster, død 2. august 2018 i København) var fotograf.
Hun lærte fra 1962 til 1966 fotografisk og kemisk teknik af hendes mand kemigraf og fagfotograf Nels Kurtzweil (1937 – 1977), hun var i øvrigt autodidakt.

Tove Kurtzweil var i mange år tilknyttet fotoskolen Fatamorgana, både som medlem af bestyrelsen og som underviser.

Hun blev i 2003 medlem af Kunstnersammenslutningen Kammeraterne. 

I 2008 blev hun indstillet til livsvarig ydelse fra Statens Kunstfond med følgende begrundelse:

Reference

Eksterne links 
 Tove Kurtzweil – oversigt over udstillinger, m.m. fra Kunstnersammenslutningen Kammeraterne 

Fotografer fra Danmark
Personer fra Nykøbing Falster
Kunstnere på finansloven (afdøde)
Personer i Kraks Blå Bog (afdøde)
Ybbs

Ybbs er en flod i Østrig, der munder ud i Donau. Dens kilde findes i nærheden af Mariazell ved foden af bjerget Großer Zellerhut på grænsen mellem Niederösterreich og Steiermark. Efter udspringet bærer floden navnet Weiße Ois og efter ca. 5 km kaldes den Ois. Fra omkring Lunz am See indtil udmundingen i Donau ved Ybbs an der Donau hedder floden Ybbs.

Kleine Ybbs er en biflod, der udspringer syd for Ybbsitz, og hedder på det første stykke Schwarze Ois og udmunder i Ybbs før Waidhofen an der Ybbs.

Ybbs har et meget snørklet forløb og flyder med en længde på 130 km fra syd i retning mod nord gennem Ybbstal. Langs floden ligger primært metal- og træforarbejdende virksomheder. I Alpeforlandet ændrer floden retning og flyder mod nordøst til Donau.

De vigtigste byer langs Ybbs er Lunz am See, Göstling an der Ybbs, Hollenstein an der Ybbs, Opponitz, Waidhofen an der Ybbs, Sonntagberg, Amstetten und Ybbs an der Donau.

Indtil 1980'erne hørte Ybbs til en af de mest forurenede floder i Østrig. Med etableringen er flere rensningsanlæg (særligt i byerne Waidhofen og Amstetten) samt med rensning af spildevandet fra nogle større industrier langs floden er forureningen drastisk reduceret.

Floden anvendes til fremstilling af strøm, og en del af strømmen til Amstetten produceres således på et vandkraftværk ved Ybbs. Ved Kemmelbach kort før udmundingen i Donau er der opført et moderne vandkraftværk.

Floder i Østrig
Donaus bifloder
Svømning under sommer-OL 2008

Svømning under Sommer-OL 2008 blev afholdt fra 9. august til 21. august. De traditionelle løb sluttede den 16. august, mens det nye langdistanceløb på 10 km blev introduceret den 20. og 21. august. Alle løb på nær åbent-vand svømning blev svømmet på Beijing nationale svømmestadion (Water Cube). Åbent vand-svømning blev svømmet i Shunyi Olympic Rowing-Canoeing Park.

Medaljeoversigt 

Hentet fra 2008 NBC Olympics website.

Se også 
 Svømning under sommer-OL 2008 - 100m Butterfly Kvinder
 Svømning under sommer-OL 2008 - 100m Rygcrawl Kvinder
 Svømning under sommer-OL 2008 - 200m Butterfly Mænd
 Svømning under sommer-OL 2008 - 200m Fri Kvinder
 Svømning under sommer-OL 2008 - 200m Fri Mænd
 Svømning under sommer-OL 2008 - 200m Medley Kvinder
 Svømning under sommer-OL 2008 - 400m fri Mænd
 Svømning under sommer-OL 2008 - 400m medley Kvinder
 Svømning under sommer-OL 2008 - 400m medley Mænd
 Svømning under sommer-OL 2008 - 4x100m Fri Kvinder
 Svømning under sommer-OL 2008 - 4x100m Fri Mænd
 Svømning under sommer-OL 2008 - 4x200m Fri Mænd

Noter 

 
Sportsgrene under sommer-OL 2008
Fotolog

En fotolog eller fotoblog er et galleri af billeder på internettet, der løbende opdateres af brugerne som et online fotoalbum. Ligesom på en weblog kan man give indlæggene overskrifter og kommentere egne og andres billeder. Fotologs tog fart i starten af 2000'erne med kameratelefoner og moblog.

En log eller logbog er et sted man noterer eller registrerer hændelser og begivenheder. Fotolog betyder at man logger med billeder.

Fotoblogs kan deles op i tre kategorier: personlige fotoblogs på personlige domæner, fotoblogs på servicesider såsom blogger.com og fotoblogs på specifikke fotoblog-sider såsom Flickr. 

Fotologs er dynamiske sider og har brug for et Content Management System (CMS) til at styre indholdet af siden. På servicesiderne er disse CMS-værktøjer som regel indbygget, hvis man skal have en fotoblog på et personligt domæne, kan man bruge et færdigt værktøj såsom PixelPost til at styre indholdet af ens side. Hvis man ønsker en fotoblog på sin nuværende blog (weblog) kan man finde addons eller plugins, der giver den ønskede funktionalitet til at oprette gallerier.

Tidligere var det en nødvendighed at have en ekspertise i at opsætte webservere og CMS, men i dag er det så nemt at de fleste kan finde ud af det. Den øgede brug og kvalitet af kameramobiltelefoner har givet endnu mere liv til fotoblogging, hvor man har mulighed for at blogge billederne direkte fra sin mobiltelefon.

Blogging
Internetbegreber
Thomas Forsberg

Thomas Forsberg (født 4. september 1980) er en svensk håndboldspiller, der spiller for Viborg HK i Håndboldligaen. Han kom til Viborg i 2007 fra ligarivalerne Bjerringbro-Silkeborg. 

Forsberg har spillet på det svenske landshold.

Eksterne henvisninger 
 Spillerinfo 

Håndboldspillere fra Sverige
Håndboldspillere fra Hammarby IF HF
Håndboldspillere fra IK Sävehof
Huset i Hickory Road

Huset i Hickory Road er skrevet af kriminalforfatteren Agatha Christie. Den blev udgivet i 1955 og 1959 i Danmark.

Handling 

Vi er på et pensionat for unge mennesker i England. Deres ejendele begynder at forsvinde. Genstande, der er underlige at stjæle: en sko, en pudderdåse, et armbånd, et stetoskop, pærer til lamper, en læbestift, en rygsæk, badesalt og en kogebog.
Celia Austin indrømmer, at hun har stjålet nogle af tingene for at tiltrække sig Colin McNabbs opmærksomhed. At lade som hun var kleptoman, siger hun, ville nemlig være en god måde at fange den unge psykologistuderendes opmærksomhed på.
Og det virker, fortæller de et par dage efter, da de er blevet forlovet. Men samme aften bliver Celia Austin fundet død i sin seng.
Ingen kan forstå det, og snart er mesterdetektiven igen på sporet af en iskold morder, der ikke tøver med at dræbe to andre.
Men hvem af de unge beboere er morderen?

Anmeldelse skrevet af N. Bozo fra Boggnasker.dk

Romaner fra England
Krimier
Hercule Poirot bøger
Emil Jungman

Emil Jungman (født 12. januar 1980) er en svensk håndboldspiller, der spiller for Viborg HK i Håndboldligaen. Han kom til klubben fra norsk håndbold i 2007.

Eksterne links 
 Spillerinfo 

Håndboldspillere fra Sverige
Morten Bjerre

Morten Bjerre (født 22. maj 1972 i København) er en tidligere dansk håndboldspiller. Han stoppede sin karriere i Viborg HK i 2011. Han har haft en lang karriere i såvel danske som udenlandske klubber. I Danmark har han spillet for den nuværende ligaklub Ajax København, og i udlandet for de tyske Bundesliga-klubber Flensburg-Handewitt, THW Kiel samt HSV Hamburg. I 2004 vendte han hjem til dansk håndbold og Viborg HK.

Bjerre var i en årrække fast mand på det danske håndboldlandshold, hvor han står noteret for næsten 200 kampe.

I 2009 startede han sin trænerkarriere, som spillende assistenttræner for Viborg HK. Da han stoppede karrieren i selvsamme Viborg HK, blev han assistenttræner i Skjern Håndbold. Efter en enkelt sæson der, skiftede han til Aalborg Håndbold som assistenttræner. Da hans kontrakt udløb i 2014, blev det både et farvel til Aalborg Håndbold og trænertjansen. Morten mente, at det var tid til at prøve noget nyt, og samtidig få mere tid til familien og holde fri i weekenden.

Hans datter  spiller også håndbold.

Eksterne links 
 Spillerinfo 
 Aalborg Håndbold - Morten Bjerre
 Morten Bjerre kvitter håndbolden 

Håndboldspillere fra Danmark
Håndboldspillere fra SG Flensburg-Handewitt
Håndboldspillere fra THW Kiel
Håndboldspillere fra HSV Hamburg
Håndboldspillere fra Ajax København
Håndboldspillere fra Viborg HK
Frå fjord til fjell

Geiranger Frå Fjord Til Fjell blev i juni 2008 afholdt for 15. gang. Der var 775 deltagere, hvilket er rekord. Der er pengepræmier til vinderne, og nogle af Norges bedste løbere er med. Løbet er dog stadig mest et motionsløb, hvor kombinationen af ekstraordinære anstrengelser og storslået landskab tiltrækker folk fra hele Norge, samt i stigende grad nabolande som Danmark og Tyskland.

Det traditionsrige arrangement består først og fremmest af et løb for løbere og cykelryttere, som skal gennemføre den samme rute på 21,1 km. Altså en halv-maraton. Der er også en kortere rute for børn samt for vandrere.

Løbet starter nede ved Geirangerfjorden i Geiranger centrum. Over de første 14 km stiger den asfalterede vej 1000 højdemeter, svarende til 7,1 % i gennemsnit. Derefter et par kilometers forholdsvis flad vej indtil hotellet Djupvasshytta. Her starter opstigningen til bjergtinden Dalsnibba. Denne sidste hårde strækning, kaldet Nibbevegen, foregår på grus, og har en stigning på cirka 8,5 % i gennemsnit. Her er man omgivet af sne på begge sider af vejen, og temperaturen på toppen ligger sjældent over 10 grader.

Totalt har ruten 35 hårnålesving, og højdeforskellen fra start til mål er på knap 1500 meter. (Det samlede antal højdemeter er lidt højere, da der også er et par fald undervejs.) Til sammenligning har den berømte Alpe d'Huez-stigning i Alperne lidt under 1100 højdemeter.

De første 16 km af Geiranger Frå Fjord Til Fjell er identiske med den vejstrækning, som på Verdensudstillingen i Paris 1900 vandt guldmedalje for stor ingeniørkunst. I 1939 blev Nibbevegen åbnet, og den er i dag en af Norges største turistattraktioner.

Noter 

Cykelløb i Norge
Fjeldløb (løbesport)
Motionsløb (løbesport)
Henrik Dreyer

Henrik Dreyer (født 1. oktober 1980) er en svensk håndboldspiller, der spiller for Viborg HK i Håndboldligaen. Han kom til klubben i 2007 fra Lugi Lund i den bedste svenske række.

Eksterne links 
 Spillerinfo 

Håndboldspillere fra Sverige
Jesper Meinby

Jesper Meinby Pedersen (født 24. april 1987) er en dansk håndboldspiller, der spiller for KIF Kolding i Håndboldligaen. Han har tidligere spillet hos Aalborg Håndbold og Viborg HK og Mors-Thy Håndbold.

Meinby står noteret for adskillige kampe på de danske ungdomslandshold.

Eksterne links 
 Jesper Meinbys spillerprofil på Mors Thys hjemmeside.
 EHF - Jesper Meinby

Personer fra Mors
Håndboldspillere fra Danmark
Håndboldspillere fra Mors-Thy Håndbold
Håndboldspillere fra Viborg HK
Håndboldspillere fra Aalborg Håndbold
Undergrund (flertydig)

Undergrund har flere betydninger:
 Undergrund – geologisk betegnelse for den del af landskabet, der ligger under det løse materiale som muld og ler.

Ordet benyttes også overført om kulturelle aktiviteter, der foregår uden for den etablerede kultur, f.eks.
 Undergrundsmusik – musik, typisk uden pladeudgivelser
 Underground – "underjordisk” modstandsbevægelse inden for kultur, litteratur
Gábor Császár

Gábor Császár (født 16. juni 1984) er en ungarsk håndboldspiller, der spiller for den schweiziske håndboldklub Kadetten Schaffhausen. Han spillede fra 2007 til 2009 for Viborg HK i Håndboldligaen. Han kom til klubben i 2007 fra Dunaferr SE i Ungarn.

Császár er en fast bestanddel af det ungarske håndboldlandshold og deltog blandt andet ved OL i Athen i 2004.

Eksterne henvisninger 

 VHK spillerinfo 

Håndboldspillere fra Ungarn
Håndboldspillere fra Chambéry Savoie HB
Torben Dyring

Torben Dyring Friis Pedersen (født 17. april 1984) er en dansk håndboldspiller, der spiller for Viborg HK i Håndboldligaen. Han har spillet for klubben hele sin karriere.

Eksterne links 
 Spillerinfo 

Håndboldspillere fra Danmark
Stefan Nielsen

Stefan Nielsen (født 5. april 1986) er en dansk håndboldspiller, der spiller for Mors-Thy Håndbold i Håndboldligaen. Han kom til klubben i 2015. Han har tidligere optrådt for Viborg HK og Skive fH.

I sine ungdomsår opnåede Nielsen adskillige kampe for de danske ungdoms-håndboldlandshold.

Karriere 
Han startede som 5-6 årig.

Eksterne henvisninger 
 
 Spillerinfo

Håndboldspillere fra Danmark
Håndboldspillere fra Viborg HK
Håndboldspillere fra Skive fH
Håndboldspillere fra Mors-Thy Håndbold
Ted Stevens

Theodore Fulton Stevens (født 18. november 1923, død 9. august 2010) var den republikanske senior senator fra staten Alaska til det amerikanske senat. 

Stevens, der tjente sammen med den ligeledes republikanske Lisa Murkowski, var den republikaner der tjente længst i det amerikanske senat uden afbrydelse, nemlig i 40 år siden 1968. FBI undersøgte i forbindelse med Stevens samarbejde med et amerikansk olieselskab anklager om et ulovligt samarbejde med dette, og den 27. oktober 2008 blev han ved en amerikansk domstol fundet skyldig i alle anklager. Han er den 5. siddende senator i USA der er blevet dømt af en amerikansk jury. Senere blev sagen dømt ugyldig pga. procedurefejl fra anklagerens side.

Den 9. august 2010 omkom Stevens ved en flyveulykke.

Referencer

Eksterne henvisninger 

Medlemmer af Senatet i USA
Omkomne ved flyulykker
Aleksej II

Aleksej II (23. februar 1929 – 5. december 2008) var den 16. patriark af Moskva og Rusland samt primas for den russisk-ortodokse kirke.

Æresbevisninger 
Aleksej II blev Kommandør af Storkorset af Trestjerneordenen den 25. maj 2006.

Kildehenvisninger

Eksterne henvisninger 

Biskopper
Personer fra Estland
Kommandører af Storkorset af Trestjerneordenen
Daniele De Rossi

Daniele De Rossi (født 24. juli 1983 i Rom er en italiensk fodboldspiller. Han er midtbanespiller for argentinske Boca Juniors. Han havde indtil 2019 spillet hele sin karriere i AS Roma og opnået 96 kampe på det italienske landshold.

De Rossi er et produkt af ungdomssystemet i AS Roma (hvor Danieles far, den tidligere Roma-spiller Alberto De Rossi er træner). Han debuterede på førsteholdet i oktober 2001. Han blev et rigtigt klubikon, der spillede i Roma, indtil kontrakten ikke blev forlænget, da han var 36 år. De Rossi blev viceanfører for Roma-legenden Francesco Totti, senere anfører.

Efter stoppet i Roma fik De Rossi kontrakt med argentinske Boca Juniors.

De Rossi var med på Italiens hold som fik bronzemedaljerne under OL 2004 i Athen, hvor han scorede et enkelt mål i indledende runde mod , og han spillede for Italien under VM 2006 i Tyskland, da Italien vandt finalen over Frankrig.

I gruppespilskampen mod USA i VM 2006 blev De Rossi udvist for at have slået albuen i ansigtet på Fulham-spidsen Brian McBride. Efter hændelsen beklagede De Rossi sig overfor McBride.

De Rossi var også med ved VM-slutrunderne i 2010 og 2014. Han scorede det italienske mål i 1-1-kampen mod  ved VM 2010. I alt nåede han 117 A-landskampe, hvor han scorede 21 mål.

Referencer

Eksterne henvisninger 

Fodboldspillere fra Italien
Fodboldspillere fra AS Roma
Verdensmestre i fodbold
Fodboldspillere fra Boca Juniors
Deltagere for Italien ved sommer-OL 2004
Olympiske bronzemedaljevindere fra Italien
Deltagere ved verdensmesterskabet i fodbold 2006
Deltagere ved det europæiske mesterskab i fodbold 2008
Deltagere ved verdensmesterskabet i fodbold 2010
Deltagere ved det europæiske mesterskab i fodbold 2012
Deltagere ved verdensmesterskabet i fodbold 2014
Deltagere ved det europæiske mesterskab i fodbold 2016
Rasmus Hansen (håndboldspiller)

Rasmus Hansen (født 22. februar 1986) er en dansk håndboldspiller, der spiller som stregspiller for Odder Håndbold i Håndboldligaen. Han spillede i 2003-2012 i Viborg HK, inden han skiftede til tysk håndbold. Han spillede som ungdomsspiller i Grenå IF.

Dansk Idrætsforbunds dopingudvalg besluttede 26. marts 2009 at rejse en dopingsag mod Rasmus Hansen. Han ville bare tabe sig, da han benyttede sig af det lægeordinerede doping-præparatet Reductil, han risikerer højst en advarsel.

Eksterne links 
  
 Spillerinfo

Noter 

Håndboldspillere fra Danmark
Milan Grubanov

Milan Grubanov (født 30. april 1978) er en serbisk håndboldspiller, der spiller for Viborg HK i Håndboldligaen. Han kom til klubben i 2007 fra ligarivalerne Bjerringbro-Silkeborg.

Grubanov har spillet adskillige landskampe for det serbiske landshold.

Eksterne links 
 Spillerinfo 

Håndboldspillere fra Serbien
Håndboldspillere fra Bjerringbro-Silkeborg
Håndboldspillere fra Viborg HK
Stefan Hundstrup

Stefan Hundstrup (født 30. juni 1986) er en dansk håndboldspiller, der spiller for Bjerringbro-Silkeborg, som han kom til i 2014 fra KIF Kolding København. Han kom til AG København i 2010, hvor han skiftede fra Viborg HK, hvor han havde spillet siden 2007. Inden det spillede han for GOG Svendborg.

Hundstrup spillede i sine ungdomsår adskillige kampe på de danske ungdomslandhold.

Eksterne links 
 Spillertrup KIF Kolding København 

Håndboldspillere fra Danmark
Håndboldspillere fra GOG
Håndboldspillere fra Viborg HK
Håndboldspillere fra AG København
Håndboldspillere fra Bjerringbro-Silkeborg
Personer fra Svendborg
Bisol

En bisol (latin, fra græsk, parhelion, også kendt under navnet solhund) er et atmosfærisk fænomen, som optræder når sollys reflekteres fra og brydes af små iskrystaller i cirrus- eller cirrostratusskyer. De optræder normalt som en lys og nogle gange farverig plet på himlen, omkring 22° til venstre eller højre for solen. 

For at fænomenet kan opstå må skyerne kun bestå af iskrystaller, hvilket kræver en temperatur på omkring -40° C. Cirrusskyer er højtliggende skyer – de ligger i ca. 8-10 km’s
højde. I denne højde er det altid koldt, skyerne her er ikke vanddråber, men små iskrystaller.

Se også 
 Halo

Eksterne henvisninger og kilder 

Flammende Solhund lyser op på himlen  DMI.
Lysfænomener i Naturen  (afsnittet Haloer og glorier ) Niels Bohr Institutet.
De himmelske buer  U.S. Navy Web Site 

Meteorologi
Optiske fænomener og begreber
Lukas Karlsson

Lukas Karlsson (født 21. maj 1982) er en svensk håndboldspiller, der spiller for Ribe-Esbjerg HH i Håndboldligaen. Han kom til klubben i 2009 fra Viborg HK. Til Viborg kom han i 2007 fra Hammarby IF i Sverige.

Karlsson har spillet adskillige kampe for det svenske landshold.

Han er gift med norske Ida Bjørndalen, som til dagligt spiller i Team Esbjerg.

Eksterne links 
 Spillerprofil hos REHH 

Håndboldspillere fra Sverige
Håndboldspillere fra Hammarby IF HF
Fotosfære

Fotosfæren er den synlige overflade på en stjerne, som solen. Solpletter og faculae (mørke og lyse pletter) kan observeres på fotosfæren. Fysisk er fotosfæren defineret som det område der i optisk dybde er 2/3 for en foton med bølgelængde på 500 nanometer. Dette betyder, at fotosfæren er transparent for omkring 50% af grønt lys. Under fotosfæren er solen optisk opak for lys.

Solens fotosfære har en gennemsnitlig temperatur på 5778 kelvin (5505 °C). Fotosfæren har en synlig struktur som kaldes granuler. Disse skyldes varme strømme fra konvektionszonen op til overfladen. Granulene er omkring 1000 km i diameter og har en typisk varighed på 8 minutter. Der forekommer også såkaldte supergranuler med diameter på op til 30000 km og en varighed på et døgn. Dette kan ikke observeres direkte for andre stjerner end solen på grund af opløsningen i dagens teleskoper. 

Solpletter på fotosfæren er områder med lavere temperatur, omkring 4000-4500 kelvin og skyldes intens magnetisk aktivitet som begrænser konvektionen og dermed tilførslen af varme i et område. De er alligevel intense, men synes forholdsmæssig mørkere end resten af fotosfæren. Den modsatte effekt kaldes faculae og er lyse områder som skyldes koncentration af magnetiske feltlinjer. Disse forekommer ofte mellem granuler og rundt om solpletter og er årsagen til at solens lysstyrke gerne er stærkere når solpletaktiviteten er høj, til trods for, at selve solpletterne er mørkere.

Mellem fotosfæren og den meget vamere korona (over 1 million K) ligger den 10.000 km tykke kromosfære. I disse områder opstår protuberanser som er lysende strømme af varm ioniseret gas fra fotosfæren.

Eksterne henvisninger 
Kort fortalt: Solen fra UIO/ITA

Stjerner
Solen
Solsystemet
Kim Johannesen

Kim Johannesen (født 18. juli 1979) er en dansk håndboldspiller, der spiller for Viborg HK i Håndboldligaen. Han kom til klubben i 2006 fra ligarivalerne TMS Ringsted.Grundet fyring pga. Skader er han nu spillende med træner i 2 DIV. Klubben HK Køge. (pt på 2 pladsen og dermed mulighed via oprykningsspil til 1 div.)

Eksterne links 
 Spillerinfo 

Håndboldspillere fra Danmark
Håndboldspillere fra TMS Ringsted
Håndboldspillere fra Viborg HK
Königsbrunn

Königsbrunn er den største by i Landkreis Augsburg i Regierungsbezirk Schwaben i den tyske delstat Bayern.

Bydele og landsbyer 
 Fohlenhof
 Königsbrunn
 Königsbrunn-Gewerbegebiet
 Lechau
 Neuhaus

Eksterne henvisninger 

 Om byvåbnet
 Website for Königsbrunn
Gersthofen

Gersthofen er en by i Landkreis Augsburg i Regierungsbezirk Schwaben i den tyske delstat Bayern, som grænser op til byen Augsburg.

Bydele 
Kommunen er dannet ved en frivillig sammenlægning af de tidligere kommuner Hirblingen (Januar 1975), Batzenhofen, Edenbergen og Rettenbergen (alle januar 1978) med Gersthofen.

Eksterne henvisninger 

 Website for Gersthofen